Publication: Magyar Közlöny
Issue: MK-2001-6 (Year: 2001, Number: 6)
Era: 1990-2004
Section: önkormányzati alapjog kiüresedéséhez nem vezet, lehetetlenné nem teszi azt, hogy az önkormányzat önálló felelősséggel döntsön az alapjog lényeges tartalmát jelentő hatáskörökben.” [56/1996. (XII. 12.) AB határozat, ABH 1996,
Paragraph Index: 1930

(1) bekezdés d) és e) pont]. „Törvényben meghatározott feladatokhoz” van kötve a c) pont szerinti alapjog a saját bevételre és az állami támogatásra. Az a) pont szerinti önálló szabályozás és igazgatás keretében hozott döntés kizárólag törvényességi okból vizsgálható felül, azaz ez a jog is csak „a törvény keretei között” gyakorolható. Függetlenül attól, utal-e rá az Alkotmány, bármely önkormányzati alapjog gyakorlása elképzelhetetlen e megszorítás nélkül. Például a tulajdonosi jogokat vagy az önálló vállalkozást [44/A. § (1) bekezdés b) pont] nyilvánvalóan a Ptk., illetve a vállalkozásokra irányadó jogszabályok keretei között gyakorolhatja az önkormányzat is. Az Ötv. 1. §-a egyértelművé is teszi, hogy az alapjogok csak „törvény keretei között” gyakorolhatók, amikor az Alkotmányban szereplő alapjogok megismétlése és kifejtése során ezt a feltételt mindegyikükre nézve tartalmazza. Az Alkotmánybíróság szerint ez a feltétel egyben garancia is arra, hogy a törvényen kívül más jogszabály a helyi autonómiát nem

Source: https://magyarkozlony.hu/hivatalos-lapok/2bcee367d229f7e9867613d4ed6ad2207b74c085/dokumentumok/af77a479b32bf66351bc692b4ac26933c2470019/letoltes